משרד החינוך יתקצב בתי ספר לפי מספר שעות לימודי היהדות המתקיימות בהם
התכנית, שעיקריה פורסמו היום (26/7) באתר "דה מארקר", מפרטת את התנאים לפיהם בתי ספר יקבלו תקציב בשנת הלימודים הבאה. עיקר התכנית - ככל שבית ספר יבחר להעביר יותר שיעורים הנמצאים,לפי משרד החינוך, תחת ההגדרה "לימודי מדעי היהדות" - כך יקבל יותר תקציבים.
שר החינוך נפתלי בנט בתגובה: "לא 'הארץ' לא מדוייק: גם תהילים, וגם מספרים. זה לא סותר ונמשיך בכך."
מוטי יוגב: "בכל פעילות הרבנות הצבאית אין שום ניסיון של כפייה דתית"
את הדברים כתב ח"כ מוטי יוגב מסיעת "הבית היהודי" בדף הפייסבוק שלו בעקבות חשיפת "הארץ" כי הרמטכ"ל אייזנקוט צפוי לצמצם את סמכויות הרבנות הצבאית. ח"כ יוגב טען כי פגיעה ברבנות הצבאית מהווה פגיעה בחוסנו של צה"ל, מתוקף היותה גוף המחבר את חיילי צה"ל להיסטוריה של עם ישראל ובכך מעניקה להם רוח גבית בביצוע המשימות המוטלות עליהם.
כמו כן ציין ח"כ יוגב כי הניסיונות לצמצום סמכויותיה של הרבנות נובעים מתוך "קנאת סופרים שלא באה להרבות חכמה".
ח"כ מרב מיכאלי:"כבר כמה שנים שצה״ל עובר תהליך מסוכן המכונה ״הדתה״"
כך כתבה ח"כ מרב מיכאלי היום (4/6/15) בעמוד הפייסבוק שלה. ח"כ מיכאלי מתיחסת לכתבה מאתר "הארץ" לפיה החלטת הרמטכ"ל גדי אייזנקוט הינה לצמצם את סמכויות הרבנות הצבאית.
עוד כותבת ח"כ מיכאלי כי "בצה"ל משרתות ומשרתים חיילות וחיילים דתיים וחרדים שעושים בו שירות משמעותי, אבל התהליך הזה בצבא לא ניסה להעצים חיבור של חיילים וחיילות לתרבות היהודית, אלא נשא צורה לאומנית-משיחית, מטיפה ולעיתים - מסיתה וגזענית".
ח"כ זהבה גלאון: "לתת לתכנים היהודיים תקציב גדול פי עשרה מאשר לדמוקרטיים משקף תפיסת עולם מעוותת"
את הדברים הללו כתבה אמש (17/1/15) ח"כ גלאון בתגובה לכתבתו של אור קשתי בעיתון "הארץ" לפיה בשנת 2004 מימן משרד החינוך תוכניות בתחום היהדות בכ-34 מיליון שקל, זאת כאשר תוכניות לחיזוק הדמוקרטיה מומנו בכ-3 מיליון בלבד. ח"כ גלאון הוסיפה כי " אסור להמעיט בחשיבותו של הנתון המטריד הזה. העתיד של כולנו מופקד בידיה של מערכת החינוך, שההפרטות והקיצוצים של השנים האחרונות הותירו אותה מרוקנת מתוכן ומשוועת לגופים חיצוניים שינחילו במקומה ערכים לתלמידים. הגופים התורניים קפצו על המציאה ושרי החינוך האחרונים גדעון סער ושי פירון שמחו מאוד לפנות להם, לגמרי, את הבמה."